Beringinsaari

Beringinsaari (ven. О́стров Бе́ринга) on suurin Kommodorinsaariin kuuluva saari Kamtšatkan alueella, Venäjällä. Se sijaitsee Kamtšatkan niemimaan itäpuolella. Saaren korkein huippu (Steller) on 751 metrin korkeudessa. Beringinsaarella on Kommodorinsaarten ainoa asutuskeskus Nikolskoje. Siellä sijaitsee myös Kommodorinsaarten merkittävin raukki Stellerin kaari. Tutkimusmatkailija Vitus Bering saapui Beringinsaarelle vuonna 1741 mutta kuoli samana vuonna. Neljän tanskalaisen ryhmä löysi Beringin luut saarelta vuonna 1991. Beringinsaarella elää muun muassa töyhtölunneja, merisaukkoja, naaleja ja pohjanmerikarhuja eli beringinhylkeitä. Saaresta noin kolme neljäsosaa on Unescon Ihminen ja biosfääri -ohjelmaan kuuluvaa suojelualuetta. Lähteet Aiheesta muualla Kuvia tai muita tiedostoja aiheesta Beringinsaari Wikimedia Commonsissa